Terenurile României se transformă în deșert. Statul nu știe suprafața afectată, iar strategia de combatere a fenomenului nu se aplică
Pământurile României se transformă în deșert, iar statul român nici măcar nu știe cu exactitate care este suprafața de teren degradat din țară. O spun inspectorii Curții de Conturi în ultimul audit privind prevenirea și combaterea efectelor schimbărilor climatice în agricultură. Inexplicabil, Ministerul Agriculturii ține la secret toate aceste cifre. Digi24 a solicitat, oficial, date concrete, însă funcționarii au refuzat să le ofere. Deși se încalcă grosolan legea privind liberul acces la informații de interes public, pare că nimănui nu îi pasă, cu atât mai puțin ministrului. Urmăriți un nou reportaj Statul la Stat.